nibzard/narodne-novine-full-text-markdown huggingface dataset:
## Rješenje kojim se društvu za upravljanje investicijskim fondovima Erste-Invest d.o.o., Zagreb, odobravaju izmjene i dopune Prospekta i Statuta otvorenog investicijskog fonda s javnom ponudom Erste Total East

### NN 156/2009 (29.12.2009.), Rješenje kojim se društvu za upravljanje investicijskim fondovima Erste-Invest d.o.o., Zagreb, odobravaju izmjene i dopune Prospekta i Statuta otvorenog investicijskog fonda s javnom ponudom Erste Total East

HRVATSKA AGENCIJA ZA NADZOR FINANCIJSKIH USLUGA

3926

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 105. stavak 1. i 113. Zakona o investicijskim fondovima (»Narodne novine«, broj 150/05), Uprava Hrvatske agencije za nadzor financijskih usluga, na zahtjev društva za upravljanje investicijskim fondovima Erste-Invest d.o.o., Zagreb, Ivana Lučića 2a, u predmetu odobrenja izmjena i dopuna Prospekta i Statuta otvorenog investicijskog fonda s javnom ponudom Erste Total East, na sjednici održanoj 23. prosinca 2009. godine donosi

RJEŠENJE

1. Društvu za upravljanje investicijskim fondovima Erste-Invest d.o.o., Zagreb, Ivana Lučića 2a, odobravaju se izmjene i dopune Prospekta i Statuta otvorenog investicijskog fonda s javnom ponudom Erste Total East.

2. Društvo za upravljanje investicijskim fondovima Erste Invest d.o.o., Zagreb, Ivana Lučića 2a, obvezno je objaviti izmjene Prospekta i Statuta otvorenog investicijskog fonda s javnom ponudom Erste Total East u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I 451-04/09-09/61

Urbroj: 326-113-09-3

Zagreb, 23. prosinca 2009.

Član Uprave
Ivan Vrljić, v. r.

Rješenje, NN 156/2009-3926
## Rješenje kojim se društvu za upravljanje investicijskim fondovima Erste Invest d.o.o., Zagreb, odobrava izmjena i dopuna skraćenog Prospekta Erste Total East otvorenog investicijskog fonda s javnom ponudom

### NN 156/2009 (29.12.2009.), Rješenje kojim se društvu za upravljanje investicijskim fondovima Erste Invest d.o.o., Zagreb, odobrava izmjena i dopuna skraćenog Prospekta Erste Total East otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

3927

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 105. stavak 1. i članka 107. Zakona o investicijskim fondovima (»Narodne novine« br. 150/05), te članka 3. i članka 5. Pravilnika o obveznom sadržaju, objavljivanju i odobravanju cjelovitih i skraćenih prospekata investicijskih fondova s javnom ponudom (»Narodne novine« br. 53/07), Hrvatska agencija za nadzor financijskih usluga, na zahtjev društva za upravljanje investicijskim fondovima Erste Invest d.o.o., Zagreb, Ivana Lučića 2a, u predmetu odobrenja izmjena i dopuna skraćenog Prospekta Erste Total East otvorenog investicijskog fonda s javnom ponudom, na temelju odluke Uprave na sjednici održanoj 23. prosinca 2009. godine donosi

RJEŠENJE

1. Društvu za upravljanje investicijskim fondovima Erste Invest d.o.o., Zagreb, Ivana Lučića 2a, odobrava se izmjena i dopuna skraćenog Prospekta Erste Total East otvorenog investicijskog fonda s javnom ponudom.

2. Izreka ovoga rješenja objavit će se u »Narodnim novinama«.

Klasa: UP/I-451-04/09-09/62

Urbroj: 326-113-09-4

Zagreb, 23. prosinca 2009.

Član Uprave
Ivan Vrljić, v. r.

Rješenje, NN 156/2009-3927
## Rješenje kojim se društvu za upravljanje investicijskim fondovima VB Invest d.o.o., Zagreb, odobrava osnivanje VB Crobex10, otvorenog investicijskog fonda s javnom ponudom

### NN 156/2009 (29.12.2009.), Rješenje kojim se društvu za upravljanje investicijskim fondovima VB Invest d.o.o., Zagreb, odobrava osnivanje VB Crobex10, otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

3928

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i članaka 5., 50., 91., 105., 106. i 113. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, na zahtjev društva za upravljanje investicijskim fondovima VB Invest d.o.o., Zagreb, Palmotićeva 10, u predmetu odobrenja za osnivanje i prijave upisa u registar fonda VB Crobex10, otvorenog investicijskog fonda s javnom ponudom, na temelju odluke Uprave na sjednici održanoj 23. prosinca 2009. donijela je:

RJEŠENJE

1. Društvu za upravljanje investicijskim fondovima VB Invest d.o.o., Zagreb, Palmotićeva 10, odobrava se osnivanje VB Crobex10, otvorenog investicijskog fonda s javnom ponudom.

2. Društvu za upravljanje investicijskim fondovima VB Invest d.o.o., Zagreb, Palmotićeva 10, odobrava se Prospekt i Statut VB Crobex10 otvorenog investicijskog fonda s javnom ponudom.

3. Odobrava se izbor Volksbank d.d. iz Zagreba, Varšavska 9, za obavljanje poslova depozitne banke za VB Crobex10 otvoreni investicijski fond s javnom ponudom i to na temelju ugovora sklopljenog 6. studenoga 2009. između društva za upravljanje investicijskim fondovima VB Invest d.o.o., Zagreb, Palmotićeva 10, i Volksbank d.d. iz Zagreba, Varšavska 9.

4. VB Crobex10 otvoreni investicijski fond s javnom ponudom upisuje se u registar fondova pod identifikacijskim brojem JPD149.

5. Izreka ovog rješenja objavit će se u »Narodnim novinama«.

Klasa: UP/I- 451-04/09-06/18

Urbroj: 326-113-09-4

Zagreb, 23. prosinca 2009.

Član Uprave
Ivan Vrljić, v. r.

Rješenje, NN 156/2009-3928
## Odluka o najvišem postotku naknade banke skrbnika za 2010. godinu

### NN 156/2009 (29.12.2009.), Odluka o najvišem postotku naknade banke skrbnika za 2010. godinu

HRVATSKA AGENCIJA ZA NADZOR FINANCIJSKIH USLUGA

3929

Na temelju odredbi članka 15. točka 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), primjenom odredbe članka 60. stavka 1. točke 2. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04 i 71/07), Hrvatska agencija za nadzor financijskih usluga na sjednici održanoj 23. prosinca 2009. godine donijela je

ODLUKU

O NAJVIŠEM POSTOTKU NAKNADE ZA UPRAVLJANJE OBVEZNOM MIROVINSKOM DRUŠTVU ZA 2010. GODINU

Članak 1.

Radi pokrića troškova obveznog mirovinskog društva, obvezno mirovinsko društvo u 2010. godini ostvaruje pravo na naknadu za upravljanje odbitkom 0,75% godišnje od ukupne imovine mirovinskog fonda.

Članak 2.

Ova Odluka objavit će se u »Narodnim novinama«, a stupa na snagu 1. siječnja 2010.

Klasa: 011-02/09-04/77

Urbroj: 326-01-09-1

Zagreb, 23. prosinca 2009.

Član Uprave
Ivan Vrljić, v. r.

Odluka, NN 156/2009-3929
## Odluka o najvišem postotku naknade za upravljanje obveznom mirovinskom društvu za 2010. godinu

### NN 156/2009 (29.12.2009.), Odluka o najvišem postotku naknade za upravljanje obveznom mirovinskom društvu za 2010. godinu

HRVATSKA AGENCIJA ZA NADZOR FINANCIJSKIH USLUGA

3930

Na temelju odredbi članka 15. točka 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), primjenom odredbe članka 85. stavka 2. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07), Hrvatska agencija za nadzor financijskih usluga na sjednici održanoj 23. prosinca 2009. godine donijela je

ODLUKU

O NAJVIŠEM POSTOTKU NAKNADE BANKE SKRBNIKA ZA 2010. GODINU

Članak 1.

Banka skrbnik za poslove skrbništva u 2010. godini ostvaruje pravo na naknadu od 0,1% godišnje od ukupne imovine mirovinskog fonda.

Članak 2.

Ova Odluka objavit će se u »Narodnim novinama«, a stupa na snagu 1. siječnja 2010.

Klasa: 011-02/09-04/76

Urbroj: 326-01-09-1

Zagreb, 23. prosinca 2009.

Član Uprave
Ivan Vrljić, v. r.

Odluka, NN 156/2009-3930
## Dodatak II. Kolektivnom ugovoru za djelatnost zdravstva i zdravstvenog osiguranja

### NN 156/2009 (29.12.2009.), Dodatak II. Kolektivnom ugovoru za djelatnost zdravstva i zdravstvenog osiguranja

KOLEKTIVNI UGOVORI

3931

Vlada Republike Hrvatske i

Samostalni sindikat zdravstva i socijalne skrbi

Hrvatski strukovni sindikat medicinskih sestara – medicinskih tehničara

Sindikat zdravstva, socijalne zaštite i mirovinsko-invalidskog osiguranja Hrvatske

Hrvatski liječnički sindikat (u daljnjem tekstu: Sindikati)

zaključili su 23. prosinca 2009. godine sljedeći

DODATAK II.

KOLEKTIVNOM UGOVORU ZA DJELATNOST ZDRAVSTVA I ZDRAVSTVENOG OSIGURANJA

Članak 1.

Utvrđuje se da je između Vlade Republike Hrvatske i Sindikata: Samostalnog sindikata zdravstva i socijalne skrbi, Hrvatskog strukovnog sindikata medicinskih sestara – medicinskih tehničara, Sindikata zdravstva, socijalne zaštite i mirovinsko-invalidskog osiguranja Hrvatske i Hrvatskog liječničkog sindikata sklopljen 8. prosinca 2004. godine Kolektivni ugovor za djelatnost zdravstva i zdravstvenog osiguranja (»Narodne novine«, br. 9/05) i da je 15. veljače 2006. sklopljen Dodatak I. Kolektivnom ugovoru za djelatnost zdravstva i zdravstvenog osiguranja (»Narodne novine«, br. 20/06) s vremenskim važenjem do 31. prosinca 2009. godine.

Članak 2.

Ugovorne strane suglasne su da se Kolektivni ugovor za djelatnost zdravstva i zdravstvenog osiguranja i Dodatak I. Kolektivnom ugovoru za djelatnost zdravstva i zdravstvenog osiguranja iz članka 1. ovog Dodatka u cijelosti nastavljaju primjenjivati do 31. ožujka 2010. godine.

Članak 3.

Ugovorne strane suglasne su da će se kolektivno pregovaranje za obnovu Kolektivnog ugovora za djelatnost zdravstva i zdravstvenog osiguranja nastaviti dinamikom održavanja pregovaračkih sastanaka iz članka 3. točke 1. Protokola o kolektivnim pregovorima sklopljenim između ugovornih strana 26. studenog 2009. godine.

Članak 4.

Ovaj Dodatak stupa na snagu danom potpisa ugovornih strana, a primjenjuje se od 1. siječnja 2010. godine.

|  |  |
| --- | --- |
| ZA VLADU REPUBLIKE HRVATSKE | ZA SINDIKATE |
| mr. Darko Milinović, dr. med., v. r.  potpredsjednik Vlade i ministar  zdravstva i socijalne skrbi | Samostalni sindikat zdravstva i socijalne skrbi |
| predsjednica Spomenka Avberšek, v. r.  Hrvatski strukovni sindikat medicinskih sestara – medicinskih tehničara |
|  |
|  | predsjednik Vladimir Stanković, bacc.med. tehn., v. r. |
|  |
|  | Sindikat zdravstva, socijalne zaštite i mirovinsko-invalidskog osiguranja Hrvatske |
|  | predsjednica  Ljiljana Oštrić Anić, dr. med., v. r. Hrvatski liječnički sindikat |
|  |
|  |
|  | predsjednik mr. sc. Ivica Babić, dr. med., v. r. |
|  |

Izmjene i dopune, NN 156/2009-3931
## Odluka o prirezu porezu na dohodak Grada Našica

### NN 156/2009 (29.12.2009.), Odluka o prirezu porezu na dohodak Grada Našica

GRAD NAŠICE

3932

Na temelju članaka 30. i 30.a Zakona o financiranju jedinica lokalne i područne (regionalne) samouprave (»Narodne novine« 117/93., 69/97., 33/00., 73/00., 127/00., 59/01., 107/01., 117/01., 150/02., 147/03., 132/06., i 26/07. – Odluka USRH, 73/08.) te članka 33. stavak 1. podstavka 19. Statuta Grada Našica (»Službeni glasnik Grada Našica«, broj 6/2009.) Gradsko vijeće Grada Našica, na 6. sjednici od 17. prosinca 2009. godine, donijelo je

ODLUKU

O PRIREZU POREZU NA DOHODAK

Članak 1.

Ovom se Odlukom uvodi obveza plaćanja prireza porezu na dohodak, visina stope prireza porezu na dohodak, način obračuna i plaćanje.

Članak 2.

Prirez porezu na dohodak plaća se po stopi od 8% (osam %).

Članak 3.

Prirez porezu na dohodak plaćaju fizičke osobe, rezidenti, obveznici poreza na dohodak od nesamostalnog rada, poreza na dohodak od samostalne djelatnosti, poreza na dohodak od imovine i imovinskih prava, poreza na dohodak od kapitala, poreza na dohodak od osiguranja i drugog dohotka koji imaju prebivalište ili uobičajeno boravište na području Grada Našica, i nerezidenti koji su na području Grada Našica ostvarili dohodak, sukladno odredbama Zakona o porezu na dohodak i Pravilnika o porezu na dohodak.

Članak 4.

Osnovica prirezu poreza na dohodak je utvrđen porez na dohodak.

Članak 5.

Prirez porezu na dohodak prihod je Proračuna Grada Našica, i uplaćuje se na prolazni račun poreza i prireza na dohodak broj 1001005-1727812007.

Članak 6.

Poslove u svezi s utvrđivanjem i naplatom prireza porezu na dohodak obavlja Ministarstvo financija – Porezna uprava.

Članak 7.

Ova Odluka stupa na snagu osmog dana od dana objave u »Narodnim novinama«, a primjenjuje se od 1. siječnja 2010. godine.

Članak 8.

Ova Odluka objavit će se u »Službenom glasniku Grada Našica«.

Klasa: 410-01/09-01/04

Urbroj: 2149/01-01-09-01

Našice, 17. prosinca 2009.

Predsjednik Gradskog vijeća
Stjepan Pintarić, mag. ing. aedif., v. r.

Odluka, NN 156/2009-3932
## Naredba o načinu uplaćivanja prihoda proračuna, obvez­nih doprinosa te prihoda za financiranje drugih javnih potreba u 2010. godini

### NN 157/2009 (30.12.2009.), Naredba o načinu uplaćivanja prihoda proračuna, obvez­nih doprinosa te prihoda za financiranje drugih javnih potreba u 2010. godini

157 30.12.2009 Naredba o načinu uplaćivanja prihoda proračuna, obvez­nih doprinosa te prihoda za financiranje drugih javnih potreba u 2010. godini

MINISTARSTVO FINANCIJA

3933

Na temelju članka 45. Zakona o platnom prometu u zemlji (»Narodne novine«, broj 117/01), ministar financija izdaje

NAREDBU

[O NAČINU UPLAĆIVANJA PRIHODA PRORAČUNA, OBVEZNIH DOPRINOSA TE PRIHODA ZA FINANCIRANJE DRUGIH JAVNIH POTREBA U 2010. GODINI](dodatni/406520.pdf)

Naredba, NN 157/2009-3933
## Pravilnik o izmjeni Pravilnika o sadržaju, izgledu i načinu vođenja upisnika o eksplozivnim tvarima

### NN 157/2009 (30.12.2009.), Pravilnik o izmjeni Pravilnika o sadržaju, izgledu i načinu vođenja upisnika o eksplozivnim tvarima

157 30.12.2009 Pravilnik o izmjeni Pravilnika o sadržaju, izgledu i načinu vođenja upisnika o eksplozivnim tvarima

MINISTARSTVO UNUTARNJIH POSLOVA

3935

Na temelju članka 46. stavka 5. Zakona o eksplozivnim tvarima (»Narodne novine«, broj: 178/04., 109/07. i 67/08.) ministar unutarnjih poslova donosi

PRAVILNIK

O IZMJENI PRAVILNIKA O SADRŽAJU, IZGLEDU I NAČINU VOĐENJA UPISNIKA O EKSPLOZIVNIM TVARIMA

Članak 1.

U Pravilniku o sadržaju, izgledu i načinu vođenja upisnika o eksplozivnim tvarima (»Narodne novine« broj 110/09.) u članku 9. stavak 4. mijenja se i glasi:

»Ovaj Pravilnik stupa na snagu 1. 4. 2010. godine.«.

Članak 2.

Ovaj Pravilnik stupa na snagu danom objave u »Narodnim novinama«.

Broj: 511-01-152-84554/09
Zagreb, 29. prosinca 2009.

Ministar
Tomislav Karamarko, v. r.

Pravilnik, NN 157/2009-3935
## Uredba o novčanoj naknadi za istraživanje mineralnih sirovina

### NN 158/2009 (31.12.2009.), Uredba o novčanoj naknadi za istraživanje mineralnih sirovina

158 31.12.2009 Uredba o novčanoj naknadi za istraživanje mineralnih sirovina

VLADA REPUBLIKE HRVATSKE

3938

Na temelju članka 28. stavaka 3. i 6. Zakona o rudarstvu (»Narodne novine«, broj 75/2009), Vlada Republike Hrvatske je na sjednici održanoj 30. prosinca 2009. godine donijela

UREDBU

O NOVČANOJ NAKNADI ZA ISTRAŽIVANJE MINERALNIH SIROVINA

Članak 1.

Godišnja minimalna visina novčane naknade za istraživanje neenergetskih mineralnih sirovina iz članka 5. točaka 2., 3., 4. i 5. Zakona o rudarstvu, iznosi 1.500,00 kn/ha površine odobrenog istražnog prostora za prvu godinu istraživanja, 2.000,00 kn/ha površine odobrenog istražnog prostora za drugu godinu istraživanja i 2.500,00 kn/ha površne odobrenog istražnog prostora za treću godinu istraživanja mineralnih sirovina.

Članak 2.

Godišnja minimalna visina novčane naknade za istraživanje energetskih mineralnih sirovina iz članka 5., točke 1. Zakona o rudarstvu iznosi 3.000,00 kn/ha površine bušotinskih krugova unutar odobrenog istražnog prostora za prvu godinu istraživanja, 4.000,00 kn/ha površine bušotinskih krugova unutar odobrenog istražnog prostora za drugu godinu istraživanja i 5.000,00 kn/ha površine bušotinskih krugova unutar odobrenog istražnog prostora za treću, četvrtu i petu godinu istraživanja mineralnih sirovina.

Članak 3.

Novčana naknada za istraživanje mineralnih sirovina obračunava se godišnje, računajući od dana dobivanja odobrenja za istraživanje i dospijeva najkasnije do kraja prvog kvartala godine u kojoj se obavljaju radovi istraživanja mineralnih sirovina.

Članak 4.

Omjer raspodjele prihoda od novčane naknade za istraživanje mineralnih sirovina po odobrenom istražnom prostoru na kopnu utvrđuje se na način:

– 60% prihod je jedinica lokalne samouprave;

– 20% prihod je jedinica područne (regionalne) samouprave;

– 20% prihod je državnog proračuna Republike Hrvatske.

Novčana naknada za istraživanje mineralnih sirovina po odobrenom istražnom prostoru u epikontinentalnom pojasu prihod je državnog proračuna Republike Hrvatske.

Članak 5.

Ova Uredba objavit će se u »Narodnim novinama«, a stupa na snagu 1. siječnja 2010. godine.

Klasa: 310-17/09-02/01

Urbroj: 5030116-09-1

Zagreb, 30. prosinca 2009.

Predsjednica
Jadranka Kosor, dipl. iur., v. r.

Uredba, NN 158/2009-3938
## Odluka o provedbi posebne mjere za ublažavanje porasta cijena prirodnog plina u kućanstvima u 2010. godini

### NN 158/2009 (31.12.2009.), Odluka o provedbi posebne mjere za ublažavanje porasta cijena prirodnog plina u kućanstvima u 2010. godini

158 31.12.2009 Odluka o provedbi posebne mjere za ublažavanje porasta cijena prirodnog plina u kućanstvima u 2010. godini

VLADA REPUBLIKE HRVATSKE

3940

Na temelju članka 30. stavka 2. Zakona o Vladi Republike Hrvatske (»Narodne novine«, br. 10/1998, 15/2000, 117/2001, 199/2003, 30/2004 i 77/2009), Vlada Republike Hrvatske je na sjednici održanoj 30. prosinca 2009. godine donijela

ODLUKU

O PROVEDBI POSEBNE MJERE ZA UBLAŽAVANJE PORASTA CIJENA PRIRODNOG PLINA U KUĆANSTVIMA U 2010. GODINI

I.

Za kućanstva koja se opskrbljuju plinom na koje se primjenjuje Tarifni sustav za opskrbu prirodnim plinom, s iznimkom povlaštenih kupaca, bez visine tarifnih stavki (»Narodne novine«, br. 34/2007, 42/2007 i 87/2009), kupac će platiti povećanje iznosa od 15% u odnosu na prije važeći iznos, a preostali dio će se osigurati opskrbljivaču prirodnog plina iz Državnog proračuna Republike Hrvatske za 2010. godinu, provedbom posebne mjere za ublažavanje porasta cijena prirodnog plina u kućanstvima u 2010. godini.

II.

Opskrbljivači prirodnog plina na računima kategorije kupaca kućanstvo obvezni su ispisati odvojenu stavku posebna mjera kućanstvima za ublažavanje porasta cijena prirodnog plina iz točke I. ove Odluke, pod nazivom »Posebna mjera kućanstvima«.

III.

Uz stavku »Posebna mjera kućanstvima« iz točke II. ove Odluke, obvezno je ispisati iznos potrošnje za obračunsko razdoblje u prostornim metrima plina (m3), na koje se odnosi račun, te novčani iznos posebne mjere kućanstvima.

IV.

Za potrebe izdavanja uplatnica i obavijesti, potrošnja se određuje temeljem podataka o potrošnji iz odgovarajućeg prethodnog obračunskog razdoblja, sukladno točki III. ove Odluke.

Ukoliko za kupca nema podataka iz prethodnog obračunskog razdoblja, potrošnja se utvrđuje sporazumno između kupca i opskrbljivača.

V.

Opskrbljivači prirodnog plina izdavat će jednom mjesečno za prethodni mjesec račun Ministarstvu financija, s rokom dospijeća od 30 dana, temeljem podataka o ukupno ostvarenom iznosu, provedbom posebne mjere kućanstvima.

VI.

Pravo na posebnu mjeru kućanstvima iz točke I. ove Odluke ne odnosi se na kuće za odmor. Kućom za odmor, u smislu ove Odluke smatra se svaka zgrada, dio zgrade ili stan, koji se koriste povremeno ili sezonski.

VII.

Ova Odluka primjenjivat će se za obračun potrošenog prirodnog plina u 2010. godini.

VIII.

Ova Odluka stupa na snagu 1. siječnja 2010. godine, a objavit će se u »Narodnim novinama«.

Klasa: 308-03/09-01/01

Urbroj: 5030120-09-1

Zagreb, 30. prosinca 2009.

Predsjednica
Jadranka Kosor, dipl. iur., v. r.

Odluka, NN 158/2009-3940
## Rješenje Agencije za poštu i elektroničke komunikacije od 9. prosinca 2009.

### NN 158/2009 (31.12.2009.), Rješenje Agencije za poštu i elektroničke komunikacije od 9. prosinca 2009.

158 31.12.2009 Rješenje Agencije za poštu i elektroničke komunikacije od 9. prosinca 2009.

HRVATSKA AGENCIJA ZA POŠTU I ELEKTRONIČKE KOMUNIKACIJE

3949

Hrvatska agencija za poštu i elektroničke komunikacije na temelju članka 18., a u svezi s člankom 82. stavkom 10. Zakona o elektroničkim komunikacijama (»Narodne novine« 73/08) te člankom 11. Pravilnika o amaterskim radijskim komunikacijama (»Narodne novine« 61/09, 92/09), na temelju odluke Vijeća Hrvatske agencije za poštu i elektroničke komunikacije sa sjednice održane 9. prosinca 2009. donosi

RJEŠENJE

I. Potvrđuje se prijedlog Hrvatskog radioamaterskog saveza od 12. prosinca 2009. u svezi visine i načina uplate iznosa koji kandidati plaćaju prigodom podnošenja zahtjeva za polaganje ispita za razred »A«, u svrhu podmirenja troškova postupka.

II. Troškovi polaganja ispita za razred »A« iznose:

|  |  |  |
| --- | --- | --- |
| Razred | Cijena | 30% popusta |
| A | 200 kn | 140 kn |
| Popravni ispit | 80 kn | 56 kn |
| P | bez naknade | bez naknade |

Za invalide Domovinskog rata, slijepe i druge invalidne osobe uz predočenje dokaza o invalidnosti odobrava se 30% popusta.

III. Ova odluka stupa na snagu danom donošenja i objavit će se u »Narodnim novinama« i internetskim stranicama Hrvatske agencije za poštu i elektroničke komunikacije.

Obrazloženje

Hrvatska agencija za poštu i elektroničke komunikacije zaprimila je 12. studenoga 2009. dopis Hrvatskog radioamaterskog saveza u svezi prijedloga članova ispitnih komisija za radioamaterski ispit »A« i »P« razreda, kao i prijedlog iznosa naknada za podmirenje troškova postupka polaganja radioamaterskog ispita.

Postupajući prema članku 82. stavku 10. Zakona o elektroničkim komunikacijama, a u svezi s člankom 11. stavkom 2. Pravilnika o amaterskim radijskim komunikacijama (»Narodne novine« 61/09, 92/09) Vijeće HAKOM-a odlučilo je kao u točkama I. i II. izreke.

Prema članku 14. stavku 4. Zakona o elektroničkim komunikacijama ovo rješenje objavit će se u »Narodnim novinama« i na internetskim stranicama HAKOM-a, što je odlučeno u točki III. izreke.

POUKA O PRAVNOM LIJEKU

Protiv ovog rješenja nije dopuštena žalba, ali se može pokrenuti upravni spor pred Upravnim sudom Republike Hrvatske u roku od 30 dana od dana dostave istog.

Klasa: 344-01/09-01/1568

Urbroj: 376-16-09-03

Zagreb, 9. prosinca 2009.

Predsjednik Vijeća
Miljenko Krvišek, dipl. ing. el., v. r.

Rješenje, NN 158/2009-3949
## Eskontnu stopu Hrvatske narodne banke

### NN 1/2010 (2.1.2010.), Eskontnu stopu Hrvatske narodne banke

HRVATSKA NARODNA BANKA

3

Na temelju članka 29. stavka 8. Zakona o obveznim odnosima (»Narodne novine«, br. 35/2005. i 41/2008.) Hrvatska narodna banka objavljuje

ESKONTNU STOPU

HRVATSKE NARODNE BANKE

Eskontna stopa Hrvatske narodne banke na dan 31. prosinca 2009. iznosi 9% godišnje.

Broj: 937-020/12-09/ŽR
Zagreb, 31. prosinca 2009.

Guverner
Hrvatske narodne banke
dr. sc. Željko Rohatinski, v. r.

Ostalo, NN 1/2010-3
## Pravilnik o dopuni Pravilnika o uvjetima i načinu korištenja sredstava naknade koja se plaća zbog promjene namjene poljoprivrednog zemljišta

### NN 2/2010 (4.1.2010.), Pravilnik o dopuni Pravilnika o uvjetima i načinu korištenja sredstava naknade koja se plaća zbog promjene namjene poljoprivrednog zemljišta

2 04.01.2010 Pravilnik o dopuni Pravilnika o uvjetima i načinu korištenja sredstava naknade koja se plaća zbog promjene namjene poljoprivrednog zemljišta

MINISTARSTVO POLJOPRIVREDE, RIBARSTVA I RURALNOG RAZVOJA

9

Na temelju članka 25. stavka 11. Zakona o poljoprivrednom zemljištu (»Narodne novine« br. 152/08) ministar poljoprivrede, ribarstva i ruralnog razvoja donosi

PRAVILNIK

O DOPUNI PRAVILNIKA O UVJETIMA I NAČINU KORIŠTENJA SREDSTAVA NAKNADE KOJA SE PLAĆA ZBOG PROMJENE NAMJENE POLJOPRIVREDNOG ZEMLJIŠTA

Članak 1.

U Pravilniku o uvjetima i načinu korištenja sredstava naknade koja se plaća zbog promjene namjene poljoprivrednog zemljišta (»Narodne novine« br. 87/09) u članku 3. iza stavka 3. dodaje se stavak 4. koji glasi:

»Za korištenje sredstava naknade za namjene iz stavka 2. točke 1., 2. i 3. ovoga članka općinska ili gradska vijeća, odnosno skupština Grada Zagreba odluke donose uz prethodno mišljenje Hrvatskog centra za poljoprivredu, hranu i selo.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 080-01/08-01/9

Urbroj: 525-09-1-0372/09-9

Zagreb, 17. prosinca 2009.

Ministar
Petar Čobanković, v. r

Pravilnik, NN 2/2010-9
## Dopuna popisa opojnih droga, psihotropnih tvari i biljaka iz kojih se može dobiti opojna droga te tvari koje se mogu uporabiti za izradu opojnih droga

### NN 2/2010 (4.1.2010.), Dopuna popisa opojnih droga, psihotropnih tvari i biljaka iz kojih se može dobiti opojna droga te tvari koje se mogu uporabiti za izradu opojnih droga

MINISTARSTVO ZDRAVSTVA I SOCIJALNE SKRBI

12

Na temelju članka 2. stavka 2. Zakona o suzbijanju zlouporabe droga (»Narodne novine«, 107/01, 87/02, 163/03, 141/04, 40/07 i 149/09) ministar zdravstva i socijalne skrbi donosi

DOPUNU

POPISA OPOJNIH DROGA, PSIHOTROPNIH TVARI I BILJAKA IZ KOJIH SE MOŽE DOBITI OPOJNA DROGA TE TVARI KOJE SE MOGU UPORABITI ZA IZRADU OPOJNIH DROGA

I.

U točki I. Popisa opojnih droga, psihotropnih tvari i biljaka iz kojih se može dobiti opojna droga te tvari koje se mogu uporabiti za izradu opojnih droga (»Narodne novine«, br. 50/09) u POPISU PSIHOTROPNIH TVARI I BILJAKA u Odjeljku 1. Psihotropne tvari sukladno Popisu 1. Konvencije UN-a o psihotropnim tvarima iz 1971. ispred riječi: »meskalin« dodaje se novi redak u kojem se u stupcu »Psihotropna tvar (INN masnim slovima) (alternativni naziv)« upisuje riječ: »mefedron (4-metilmetkatinon, 4-MMC, 4-metilefedron)«, u stupcu »Psihotropna tvar, engleski (INN masnim slovima) (alternativni naziv)« upisuje riječ: »mephedrone (4-methylmethcathinone, 4-MMC, 4-methylephedrone)«, u stupcu »Kemijsko ime« upisuje riječ: »2-(metilamino)-1-p-tolilpropan-1-on«, a u stupcu »Kemijsko ime, engleski« upisuje riječ: »2-(methylamino)-1--p-tolylpropan-1-one«.

II.

U nazivu Popisa opojnih droga, psihotropnih tvari i biljaka iz kojih se može dobiti opojna droga te tvari koje se mogu uporabiti za izradu opojnih droga i cijelom tekstu Popisa riječi: »opojna droga« u odgovarajućem broju i padežu zamjenjuje se riječju: »droga« u odgovarajućem broju i padežu.

III.

Ova Dopuna Popisa opojnih droga, psihotropnih tvari i biljaka iz kojih se može dobiti opojna droga te tvari koje se mogu uporabiti za izradu opojnih droga stupa na snagu osmoga dana od dana objave u »Narodnim novinama«.

Klasa: 011-02/09-02/146

Urbroj: 534-07-09-1

Zagreb, 28. prosinca 2009.

Potpredsjednik Vlade i
ministar zdravstva i socijalne skrbi
mr. Darko Milinović, dr. med., v. r.

Ostalo, NN 2/2010-12
## Odluka o ponavljanju izbora za predsjednika Republike Hrvatske

### NN 2/2010 (4.1.2010.), Odluka o ponavljanju izbora za predsjednika Republike Hrvatske

DRŽAVNO IZBORNO POVJERENSTVO REPUBLIKE HRVATSKE

13

Na temelju članka 17. stavaka 1. i 2. Zakona o izboru predsjednika Republike Hrvatske (»Narodne novine« broj 22/92, 042/92 – ispr., 71/97, 69/04 – Odluka USRH i 99/04 – ispr. Odluke USRH) Državno izborno povjerenstvo Republike Hrvatske donijelo je

ODLUKU

O PONAVLJANJU IZBORA ZA PREDSJEDNIKA REPUBLIKE HRVATSKE

I.

Ponovljeni izbori za predsjednika Republike Hrvatske održat će se u nedjelju 10. siječnja 2010.

II.

Pravo da budu birani imaju kandidati koji su u prvom krugu glasovanja dobili najviše glasova i to:

1. prof. dr. sc. IVO JOSIPOVIĆ, Socijaldemokratska partija Hrvatske – SDP

2. MILAN BANDIĆ, nezavisni kandidat.

III.

Ova odluka stupa na snagu danom donošenja i objavit će se u »Narodnim novinama«.

Klasa: 013-04/09-01/03

Urbroj: 507-09-01

Zagreb, 30. prosinca 2009.

Predsjednik
Branko Hrvatin, dipl. iur., v. r.

Odluka, NN 2/2010-13
## Odluka o izmjenama i dopunama Odluke o javnoj objavi bonitetnih zahtjeva kreditnih institucija

### NN 2/2010 (4.1.2010.), Odluka o izmjenama i dopunama Odluke o javnoj objavi bonitetnih zahtjeva kreditnih institucija

2 04.01.2010 Odluka o izmjenama i dopunama Odluke o javnoj objavi bonitetnih zahtjeva kreditnih institucija

HRVATSKA NARODNA BANKA

20

Na temelju članka 178. stavka 3. Zakona o kreditnim institucijama (»Narodne novine«, br. 117/2008., 74/2009. i 153/2009.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O JAVNOJ OBJAVI BONITETNIH ZAHTJEVA KREDITNIH INSTITUCIJA

Članak 1.

U Odluci o javnoj objavi bonitetnih zahtjeva kreditnih institucija (»Narodne novine«, br. 1/2009. i 75/2009.), u članku 19. iza točke 3. dodaju se točke 4. i 5., koje glase:

»4) najvišu, najnižu i srednju mjeru jednodnevne rizičnosti vrijednosti (engl. value-at risk, VAR) tijekom izvještajnog razdoblja i mjeru rizičnosti vrijednosti na kraju razdoblja i

5) za svaki radni dan usporedbu mjere jednodnevne rizičnosti vrijednosti na kraju dana s promjenama vrijednosti portfelja do kraja sljedećega radnog dana te, na temelju programa retroaktivnog testiranja, analizu svih značajnijih prekoračenja tijekom izvještajnog razdoblja.«.

Članak 2.

U članku 26. riječi »instrumenata osiguranja« zamjenjuju se riječima »polica osiguranja i drugih mehanizama za prijenos rizika«.

Članak 3.

Ova Odluka objavljuje se u »Narodnim novinama« i stupa na snagu 31. ožujka 2010.

O. br. 3-020/01-10/ŽR

Zagreb, 4. siječnja 2010.

Guverner
Hrvatske narodne banke
dr. sc. Željko Rohatinski, v. r.

Odluka, NN 2/2010-20
## Odluka o izmjenama i dopunama Odluke o eksternalizaciji

### NN 2/2010 (4.1.2010.), Odluka o izmjenama i dopunama Odluke o eksternalizaciji

2 04.01.2010 Odluka o izmjenama i dopunama Odluke o eksternalizaciji

HRVATSKA NARODNA BANKA

21

Na temelju članka 166. Zakona o kreditnim institucijama (»Narodne novine«, br. 117/2008., 74/2009. i 153/2009.) te članka 29. i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O EKSTERNALIZACIJI

Članak 1.

U Odluci o eksternalizaciji (»Narodne novine«, br. 1/2009. i 75/2009.), u članku 1. dodaje se stavak 3., koji glasi:

»(3) Ova Odluka ne primjenjuje se na postupak eksternalizacije standardiziranih usluga kao što su usluge servisa za međubankovnu komunikaciju (SWIFT), usluge servisa za međubankovnu komunikaciju i trgovanje (Reuters, Bloomberg), usluge vezane uz upotrebu telekomunikacijske infrastrukture, usluge oglašavanja, usluge čišćenja, usluge ispitivanja tržišta i slično.«

Članak 2.

U članku 2. stavak 3. briše se.

Dosadašnji stavak 4. postaje stavak 3.

Članak 3.

Ova Odluka objavljuje se u »Narodnim novinama«, a stupa na snagu 31. ožujka 2010.

O. br. 4-020/01-10/ŽR

Zagreb, 4. siječnja 2010.

Guverner
Hrvatske narodne banke
dr. sc. Željko Rohatinski, v. r.

Odluka, NN 2/2010-21
## Odluka o izmjenama i dopunama Odluke o obvezi rezerviranja sredstava za sudske sporove koji se vode protiv kreditne institucije

### NN 2/2010 (4.1.2010.), Odluka o izmjenama i dopunama Odluke o obvezi rezerviranja sredstava za sudske sporove koji se vode protiv kreditne institucije

2 04.01.2010 Odluka o izmjenama i dopunama Odluke o obvezi rezerviranja sredstava za sudske sporove koji se vode protiv kreditne institucije

HRVATSKA NARODNA BANKA

24

Na temelju članka 161. stavka 1. točke 10. Zakona o kreditnim institucijama (»Narodne novine«, br. 117/2008., 74/2009. i 153/2009.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O OBVEZI REZERVIRANJA SREDSTAVA ZA SUDSKE SPOROVE KOJI SE VODE PROTIV KREDITNE INSTITUCIJE

Članak 1.

U Odluci o obvezi rezerviranja sredstava za sudske sporove koji se vode protiv kreditne institucije (»Narodne novine«, br. 1/2009. i 75/2009.) u članku 6. stavku 2. riječi: »iz članka 8. stavka 3. ove Odluke« zamjenjuju se riječima: »iz članka 8. stavka 5. ove Odluke«.

Članak 2.

U članku 8. iza stavka 1. dodaju se novi stavci 2. i 3. koji glase:

»(2) Iznimno, kreditna institucija nije dužna izvršiti rezerviranje za sudski spor iz stavka 1. ovoga članka kada je očito da je riječ o obijesnom parničenju.

(3) Kreditna je institucija dužna u roku od 30 dana od saznanja da je pred sudom ili drugim nadležnim tijelom pokrenut sudski spor iz stavka 2. obavijestiti o tome Hrvatsku narodnu banku i priložiti odgovarajuće obrazloženje.«

Dosadašnji stavci 2. i 3. postaju stavci 4. i 5.

U dosadašnjem stavku 4., koji postaje stavak 6., riječi: »u skladu sa stavkom 3. ovog članka« zamjenjuju se riječima: »u skladu sa stavkom 5. ovog članka«.

Dosadašnji stavak 5. briše se.

Članak 3.

U članku 12. stavku 2. točka 5. mijenja se i glasi:

»5) ukupnom broju i iznosu nepredviđenih obveza po kojima protivna strana nije pokrenula sudski spor, a za koje je na temelju vlastitih saznanja kreditne institucije izvjesno da će za njihovo izvršenje protivna strana pokrenuti sudski spor.«.

Članak 4.

Kreditna institucija je dužna u roku od 30 dana od dana stupanja na snagu ove Odluke obavijestiti Hrvatsku narodnu banku o svim sudskim sporovima iz članka 8. stavka 1. Odluke o obvezi rezerviranja za sudske sporove (»Narodne novine«, br. 1/2009. i 75/2009) za koje procijeni da je očito riječ o obijesnom parničenju, a koji su pokrenuti prije stupanja na snagu ove Odluke. Osim obavijesti kreditna institucija dužna je priložiti odgovarajuće obrazloženje.

Članak 5.

Ova Odluka objavljuje se u »Narodnim novinama« i stupa na snagu 31. ožujka 2010.

O. br. 10-020/01-10/ŽR

Zagreb, 4. siječnja 2010.

Guverner
Hrvatske narodne banke
dr. sc. Željko Rohatinski, v. r.

Odluka, NN 2/2010-24
## Odluka o izmjenama i dopunama Odluke o upravljanju rizicima

### NN 2/2010 (4.1.2010.), Odluka o izmjenama i dopunama Odluke o upravljanju rizicima

2 04.01.2010 Odluka o izmjenama i dopunama Odluke o upravljanju rizicima

HRVATSKA NARODNA BANKA

25

Na temelju članka 180. stavka 2. Zakona o kreditnim institucijama (»Narodne novine«, br. 117/2008., 74/2009. i 153/2009.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O UPRAVLJANJU RIZICIMA

Članak 1.

U Odluci o upravljanju rizicima (»Narodne novine, br. 1/2009., 41/2009. i 75/2009.) članak 42. mijenja se i glasi:

»(1) Kreditna institucija dužna je donijeti plan kontinuiteta poslovanja kojim se osigurava kontinuitet poslovanja odnosno pravodobna ponovna uspostava ključnih poslovnih aktivnosti, procesa, sustava i razine usluge te ograničavaju gubici u slučajevima znatnijeg narušavanja ili prekida poslovanja.

(2) Kreditna institucija dužna je redovito revidirati plan kontinuiteta poslovanja u skladu s poslovnim promjenama, uključujući promjene u proizvodima, aktivnostima, procesima i sustavima, promjenama u okružju te poslovnom strategijom i ciljevima kreditne institucije.

(3) Kreditna institucija dužna je redovito i nakon revidiranja na odgovarajući način testirati plan kontinuiteta poslovanja te dokumentirati rezultate testiranja.«.

Članak 2.

Članak 43. mijenja se i glasi:

»(1) Kreditna institucija dužna je u sklopu sustava izvještavanja o izloženosti operativnom riziku izvještavati upravu i relevantne razine upravljanja kreditnom institucijom o svim relevantnim činjenicama koje se odnose na planiranje kontinuiteta poslovanja, a osobito o testiranju plana kontinuiteta poslovanja i značajnijim promjenama u upravljanju kontinuitetom poslovanja.

(2) Kreditna institucija dužna je, u slučaju okolnosti koje zahtijevaju pokretanje plana kontinuiteta poslovanja, bez odgađanja obavijestiti Hrvatsku narodnu banku o svim relevantnim činjenicama i okolnostima koje se na to odnose.«.

Članak 3.

Ova se Odluka objavljuje u »Narodnim novinama«, a stupa na snagu 31. ožujka 2010.

O. br. 11-020/01-10/ŽR

Zagreb, 4. siječnja 2010.

Guverner
Hrvatske narodne banke
dr. sc. Željko Rohatinski, v. r.

Odluka, NN 2/2010-25
## Odluka o izmjenama i dopunama Odluke o sustavu unutarnjih kontrola

### NN 2/2010 (4.1.2010.), Odluka o izmjenama i dopunama Odluke o sustavu unutarnjih kontrola

2 04.01.2010 Odluka o izmjenama i dopunama Odluke o sustavu unutarnjih kontrola

HRVATSKA NARODNA BANKA

26

Na temelju članka 180. stavka 2. Zakona o kreditnim institucijama (»Narodne novine«, br. 117/2008., 74/2009. i 153/2009.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O SUSTAVU UNUTARNJIH KONTROLA

Članak 1.

U Odluci o sustavu unutarnjih kontrola (»Narodne novine«, br. 1/2009. i 75/2009.) u članku 5. stavku 2. riječ »moraju« zamjenjuje se riječju »mora«, a riječi »i njezin zamjenik« brišu se.

Članak 2.

U članku 6. stavku 7. riječ »dokumentirati« zamjenjuje se riječju »donijeti«.

Članak 3.

U članku 8. stavku 1. riječ »tromjesečno« zamjenjuje se riječju »polugodišnje«.

Stavak 3. mijenja se i glasi:

»(3) Funkcija kontrole rizika i funkcija praćenja usklađenosti dužne su izvješće iz stavka 1. ovoga članka dostavljati polugodišnje upravi, revizorskom odboru i nadzornom odboru kreditne institucije.«.

Članak 4.

U članku 10. stavku 1. točka 1. mijenja se i glasi:

»1) analize rizika koja uključuje utvrđivanje i mjerenje odnosno procjenjivanje rizika kojima jest ili kojima bi mogla biti izložena kreditna institucija u svom poslovanju,«.

Članak 5.

Ova se Odluka objavljuje u »Narodnim novinama«, a stupa na snagu 31. ožujka 2010.

O. br. 12-020/01-10/ŽR

Zagreb, 4. siječnja 2010.

Guverner
Hrvatske narodne banke
dr. sc. Željko Rohatinski, v. r.

Odluka, NN 2/2010-26
## Odluka o izmjenama i dopunama Odluke o postupku procjenjivanja adekvatnosti internoga kapitala kreditne institucije

### NN 2/2010 (4.1.2010.), Odluka o izmjenama i dopunama Odluke o postupku procjenjivanja adekvatnosti internoga kapitala kreditne institucije

2 04.01.2010 Odluka o izmjenama i dopunama Odluke o postupku procjenjivanja adekvatnosti internoga kapitala kreditne institucije

HRVATSKA NARODNA BANKA

27

Na temelju članka 161. stavka 1. Zakona o kreditnim institucijama (»Narodne novine«, br. 117/2008., 74/2009. i 153/2009.) te članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O POSTUPKU PROCJENJIVANJA ADEKVATNOSTI INTERNOGA KAPITALA KREDITNE INSTITUCIJE

Članak 1.

U Odluci o postupku procjenjivanja adekvatnosti internoga kapitala kreditne institucije (»Narodne novine«, br. 1/2009. i 75/2009.), članak 20. mijenja se i glasi:

»Kreditna institucija dužna je sastaviti izvješće o postupku procjenjivanja adekvatnosti internoga kapitala sa stanjem na dan 31. prosinca prethodne godine te ga dostaviti Hrvatskoj narodnoj banci najkasnije do 30. travnja tekuće godine.«.

Članak 2.

Ova Odluka objavljuje se u »Narodnim novinama«, a stupa na snagu 31. ožujka 2010.

O. br. 13-020/01-10/ŽR

Zagreb, 4. siječnja 2010.

Guverner
Hrvatske narodne banke
dr. sc. Željko Rohatinski, v. r.

Odluka, NN 2/2010-27
## Zaključak Hrvatske agencija za elektroničke komunikacije od 16. prosinca 2009.

### NN 2/2010 (4.1.2010.), Zaključak Hrvatske agencija za elektroničke komunikacije od 16. prosinca 2009.

2 04.01.2010 Zaključak Hrvatske agencija za elektroničke komunikacije od 16. prosinca 2009.

HRVATSKA AGENCIJA ZA POŠTU I ELEKTRONIČKE KOMUNIKACIJE

34

Hrvatska agencija za poštu i elektroničke komunikacije na temelju članka 219. Zakona o općem upravnom postupku (»Narodne novine« br. 53/91 i 103/96; dalje u tekstu: ZUP) i članka 18. Zakona o elektroničkim komunikacijama (»Narodne novine« br. 73/98; dalje u tekstu: ZEK) radi ispravljanja pogreške u dozvoli, na temelju odluke Vijeća Hrvatske agencije za poštu i elektroničke komunikacije sa sjednice održane 16. prosinca 2009. godine, donosi

ZAKLJUČAK

1. Ispravlja se pogreška u pisanju u dozvoli br. RF-00020/2009 na način da u posljednjem odjeljku umjesto datuma »od 3. 3. 2009. do 20. 12. 2019.« treba stajati »od 3. 3. 2009. do 21. 12. 2015.«.

2. Ovaj zaključak objavit će se u »Narodnim novinama« i na internetskim stranicama Hrvatske agencije za poštu i elektroničke komunikacije.

Obrazloženje

Vijeće Hrvatske agencije za poštu i elektroničke komunikacije (u daljnjem tekstu: Vijeće HAKOM) je na sjednici održanoj 3. ožujka 2009. godine donijelo rješenje (klasa: UP/I-344-01/09-01/1151, urbroj: 376-09-14-01), kojim je trgovačkom društvu Wimax Telecom d.o.o., u svrhu usklađenja uvjeta dodjele i uporabe radijskih frekvencija sa Zakonom o elektroničkim komunikacijama i podzakonskim propisima, za jedinstveno područje koje se sastoji od dvije susjedne županije: Brodsko-posavske i Vukovarsko-srijemske županije, izdana dozvola za uporabu radijskih frekvencija za blok frekvencija 3427.5 – 3448.5 / 3527.5 – 3548.5 MHz širine 2x21.

Uvidom u dozvolu utvrđeno je da je učinjena pogreška u pisanju na način da je pogrešno napisan krajnji rok na koji je izdana dozvola.

Naime, radiofrekvencijski spektar je navedenom trgovačkom društvu za predmetno područje dodijeljen na 8 godina, počevši od 21. 12. 2007. g., te je stoga istek roka za uporabu dodijeljenog radiofrekvencijskog spektra, a time i roka na koji je izdana dozvola, 21. 12. 2015. g.

Slijedom navedenog, na temelju članka 219. stavka 2. ZUP-a, članka 18. i članka 14. ZEK-a, Vijeće HAKOM-a je odlučilo kao izreci.

UPUTA O PRAVNOM LIJEKU

Protiv ovog zaključka žalba nije dopuštena, ali se može pokrenuti upravni spor pred Upravnim sudom Republike Hrvatske u roku od 30 dana od dana primitka ovog zaključka.

Klasa: UP/I-344-01/09-01/1151

Urbroj: 376-09-04-02

Zagreb, 16. prosinca 2009.

Predsjednik Vijeća
Miljenko Krvišek, dipl. ing. el., v. r.

Ostalo, NN 2/2010-34
## Ispravak datuma izdavanja službenog dijela "Narodnih novina" broj 158/09

### NN 2/2010 (4.1.2010.), Ispravak datuma izdavanja službenog dijela "Narodnih novina" broj 158/09

2 04.01.2010 Ispravak datuma izdavanja službenog dijela "Narodnih novina" broj 158/09

NARODNE NOVINE

67

Pregledom »Narodnih novina«, br. 158/09 utvrđena je pogreška u datumu izdavanja njihovog Službenog dijela te se daje

ISPRAVAK

DATUMA IZDAVANJA SLUŽBENOG DIJELA »NARODNIH NOVINA«, br. 158/09

Datum izdavanja službenog dijela »Narodnih novina«, br. 158/09, umjesto naznačenog »31. siječnja 2009. godine«, glasi »31. prosinca 2009. godine«.

Urbroj: 50501-10-1

Zagreb, 4. siječnja 2010.

Glavna urednica
Zdenka Pogarčić, v. r.

Ostalo, NN 2/2010-67
## Odluka o odlikovanju Ivana Grbavca Redom Petra Zrinskog i Frana Krste Frankopana s pozlaćenim pleterom kao časnim znakom vječnog spomena poginulom za hrvatsku državu u iznimnim okolnostima u miru

### NN 3/2010 (5.1.2010.), Odluka o odlikovanju Ivana Grbavca Redom Petra Zrinskog i Frana Krste Frankopana s pozlaćenim pleterom kao časnim znakom vječnog spomena poginulom za hrvatsku državu u iznimnim okolnostima u miru

3 05.01.2010 Odluka o odlikovanju Ivana Grbavca Redom Petra Zrinskog i Frana Krste Frankopana s pozlaćenim pleterom kao časnim znakom vječnog spomena poginulom za hrvatsku državu u iznimnim okolnostima u miru

PREDSJEDNIK REPUBLIKE HRVATSKE

68

Na temelju članka 97. Ustava Republike Hrvatske i članku 2. i 3. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), na prijedlog Državnog povjereništva za odlikovanja i priznanja Republike Hrvatske, donosim

ODLUKU

kojom se odlikuje

REDOM PETRA ZRINSKOG I FRANA KRSTE FRANKOPANA S POZLAĆENIM PLETEROM

IVAN (Mijin) GRBAVAC

kao časnim znakom vječnog spomena poginulom za hrvatsku državu u iznimnim okolnostima u miru.

Klasa: 060-03/09-10/01

Urbroj: 71-03/3-09-02

Zagreb, 7. svibnja 2009.

PREDSJEDNIK REPUBLIKE I VRHOVNI ZAPOVJEDNIK ORUŽANIH SNAGA
Stjepan Mesić, v. r.

Odluka, NN 3/2010-68
## Odluka o odlikovanju Hrvoja Kamenjarina Redom hrvatskog trolista za osobite zasluge za Republiku Hrvatsku stečene u iznimnim okolnostima u miru

### NN 3/2010 (5.1.2010.), Odluka o odlikovanju Hrvoja Kamenjarina Redom hrvatskog trolista za osobite zasluge za Republiku Hrvatsku stečene u iznimnim okolnostima u miru

3 05.01.2010 Odluka o odlikovanju Hrvoja Kamenjarina Redom hrvatskog trolista za osobite zasluge za Republiku Hrvatsku stečene u iznimnim okolnostima u miru

PREDSJEDNIK REPUBLIKE HRVATSKE

69

Na temelju članka 97. Ustava Republike Hrvatske i članka 2. i 3. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), na prijedlog Državnog povjereništva za odlikovanja i priznanja Republike Hrvatske, donosim

ODLUKU

kojom se odlikuje

REDOM HRVATSKOG TROLISTA

HRVOJE (Zlatkov) KAMENJARIN

za osobite zasluge za Republiku Hrvatsku stečene u iznimnim okolnostima u miru.

Klasa: 060-03/09-15/01

Urbroj: 71-03/3-09-02

Zagreb, 7. svibnja 2009.

PREDSJEDNIK REPUBLIKE I VRHOVNI ZAPOVJEDNIK ORUŽANIH SNAGA
Stjepan Mesić, v. r.

Odluka, NN 3/2010-69
## Odluka o odlikovanju Krunoslava Samošćaneca Redom hrvatskog trolista za osobite zasluge za Republiku Hrvatske

### NN 3/2010 (5.1.2010.), Odluka o odlikovanju Krunoslava Samošćaneca Redom hrvatskog trolista za osobite zasluge za Republiku Hrvatske

3 05.01.2010 Odluka o odlikovanju Krunoslava Samošćaneca Redom hrvatskog trolista za osobite zasluge za Republiku Hrvatske

PREDSJEDNIK REPUBLIKE HRVATSKE

70

Na temelju članka 97. Ustava Republike Hrvatske i članka 2., 3. i 20. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), na prijedlog Državnog povjereništva za odlikovanja i priznanja Republike Hrvatske, donosim

ODLUKU

kojom se odlikuje

REDOM HRVATSKOG TROLISTA

KRUNOSLAV (Zlatkov) SAMOŠĆANEC

za osobite zasluge za Republiku Hrvatsku.

Klasa: 060-02/09-02/79

Urbroj: 71-03/3-09-02

Zagreb, 23. prosinca 2009.

PREDSJEDNIK REPUBLIKE I VRHOVNI ZAPOVJEDNIK ORUŽANIH SNAGA
Stjepan Mesić, v. r.

Odluka, NN 3/2010-70